CT lelet értelmezése - Emésztőrendszeri megbetegedések
Főoldal / Orvos válaszol / Emésztőrendszeri megbetegedések téma kérdései / CT lelet értelmezése
A rectum kontrasztanyaggal inhomogenen, foltosan telítődik, a colonoscopias vizsgálattal jelzett magasságban a lumenben egy 23x13 mm-es, kontrasztanyagot mérs. inhomogenen halmozó, lágyrészdenzitású képlet ábrázolódik, mely körül a bélfal kontúrja megtartott. A colon descendens- sigma határon a lumenben egy 40x45 mm-es, kontrasztanyagot mérs. inhomogenen halmozó, lágyrészdenzitású képlet van, mely a lument szűkíti, de mellette kontrasztanyag elfolyás megfigyelhető. Az elváltozásnak megfelelően a bélfal szintén követhető, a környezet reactiomentes. A hasi és kismedencei erek lefutása, átmérője szabályos. A vizsgált régióban kóros folyadékgyülem, megnagyobbodott nyirokcsomó nem mutatható ki. Vélemény: sigma térfoglaló folyamat poliposis sigmae Met. nem igazolható
Tisztelt Kérdező! Mindenképpen vastagbéltükrözés és szövettani vizsgálat indokolt. A leírt elváltozás a vastagbél nyálkahártyájából kiinduló daganat. A további kivizsgálást és a kezelést ne halogassa. Keressen fel gasztroenterológiai szakrendelést.
Kérdés: 2012. március 31., 13:13; Megválaszolva: 2012. április 03., 11:55